**ELŐTERJESZTÉS**

**Körmend Város Önkormányzata Képviselő-testülete 2024. 03. 25-i rendkívüli ülésére**

**Tárgy**: mozi üzemeltetése kapcsán üzemeltetési díj megállapítása

Tisztelt Képviselő-testület!

A körmendi mozi üzemeltetéséről a Képviselő-testület korábban döntött, és a döntése nyomán az üzemeltető megkötötte az AGORA Savaria Nonprofit Kft-vel a bérleti szerződést, a mozi hamarosan működésbe kezd Körmenden.

A Testületnek van lehetősége üzemeltetési díjat megállapítania a mozi épületéhez kapcsolódóan. Ahogyan az Ökocentrum ingatlan esetében is állapított meg üzemeltetési díjat a Testület, így kérem, hogy a mozi esetében is tegye ezt meg. Az üzemeltetési díjat a BÖK Nkft. fizeti az Önkormányzat részére. Tekintettel arra, hogy a mozi működtetése a veszteségkiegyenlítés kockázatát is magában rejti, így erre a díj meghatározásánál is figyelemmel kell lenni.

**HATÁROZATI JAVASLAT**

Körmend Város Önkormányzata Képviselő-testülete a körmendi mozi üzemeltetésére a Batthyány Örökségközpont Kastélyfejlesztő és Üzemeltető Nonprofit Korlátolt Felelősségű Társasággal kötött „Üzemeltetési megállapodás” -hoz kapcsolódóan az üzemeltetési díjat 2024. március 1-ére visszamenőlegesen havi 25.000 Ft + ÁFA összegben állapítja meg.

Körmend, 2024. 03. 20.

**Bebes István**

**polgármester**